Generate a headline for the following text: \nVanhu vakawanda vatevedzera kurudziro yehurumende yekuti vanhu varemekedze mutemo weNational Lockdown Level Four uyo achange uripo kwemazuva makumi matatu. Asi vakawanda vari kuchemachema nerekuti hurongwa uhu huchavasiya vari munzara.\n\nVeruzhinji muBulawayo vagara kudzimba dzavo pakutanga kwelockdown\nnhasi uye nzvimbo dzakawanda dzinosive dzakazara vanhu mudhorobha\ndzange dziine vanhu vashoma-shoma kusanganisira kunoziikanwa kunzi\nkuMarket muna Fifth Avenue.\n\nPange paine ma roadblock mumigwagwa yakawanda inopinda mudhorobha uye vamwe vanhu vange vachida kupinda mudhorobha vasina magwaro anodiwa vange vachidzorerwa kumba. Asi vamwe vataura neStudio7 vati izvi zvange zvichiitwa nenzira yakanaka pasina kutyisidzira kana kuvhundutsira vanhu kunosiitwa nemapurisa nemasoja panguva dzakadai.\n\nVakawanda vange vachichema-chema vachiti pane kuti hurumende iise\nlockdown zviri nani kuti iite zvose zvainogona kuti vanhu vatevedzere\nzvinotaurwa nenyanzvi dzezvehutano pakudzivirira chirwere cheCovid-19.\n\nMumwe ane chitoro chinotengesa zvakasiyana-siyana mudhorobha uyo\nangoda kuzvidoma nezita rekuti Moyo ati kuvharwa kuchasiya\nvakawanda vari munzara.\n\nMumwe anorarama nekutengesa zvirimwa zvakasiyana-siyana paMarket,\nVaTyson Shumba, vati vanonzwisisa kuti sei hurumende yakaisa mutemo\nwekuvharwa kwenyika asi vati ivo semumwe wevanhu vanozvishandira, shuviro yavo ndeyekuti dai hurumende yakavapa mukana wekuti varambewo vachishanda.\n\nMumwe anorarama nekutengesa, Amai Memory Gaviro, vaudza Studio 7 kuti vanhukadzi kunyanya ndivo vanonyanya kuomerwa nekushaiswa mukana wekuita mabasa avo nekuda kwekuvharwa kwenyika. Vati vanhu vakawanda vanogona kufa nenzara sezvo pasina matanho akatorwa nehuruemende ekuti ape veruzhinji vanotambura mari yerubatsiro panguva yelockdown.\n\nMumwewo mugari, VaFarai Zowa, vati kunyange hazvo vachibvuma kuti\nmitemo iyi inoomesera veruzhinji, zvakakosha kuti ivepo senzira yekuedza\nkurwisa chirwere cheCovid-19 icho choramba chichikura munyika nepasi\nrose.\n\nMudzidzisi wezvidzidzo zvepamusoro zvehupfumi uye vari muongorori\nakazvimirira, VaFelix Chari, vati nekuda kwekuti hupfumi hwenyika\nhwagara husina kumira zvakanaka, Lockdown Level Four ichawedzera kutambura kweveruzhinji. Vati zvange zviri nani kuti hurumende isimudzire dzimwe nzira dzekudzivirira kupararira kwechirwere ichi.\n\nMutauriri wemutungamiri weMDC T, VaWitmess Dube, vati bato ravo riri\nkushushikana nekutekeshera kwechirwere cheCovid 19 munyika uyewo kuti chave kubata vechidiki. Vati dai hurumende yawana dzimwe nzira dzekurwisa chirwere vachitiwo\nvanhu vanozvishandira pachavo vega vanofanirwa kubvumidzwa kuramba\nvachishanda.\n\nMutevedzeri wemutauriri webato reMDC Alliance, VaClifford Hlatywayo, vashora hurumende vachiti maitiro ayakaita lockdown anoomesera\nveruzhinji.\n\nGurukota revashandi pamwe nekugara zvakanaka kwevanhu, VaPaul Mavima, vabvuma kuti hurumende yange isati yatora danho rekupa\nvamwe veruzhinji vanotambura mari yerubatsiro nekuti lockdown yerwendo\nrwuno yakaitwa nechimbi-chimbi. Asi vati nekuda kwekuti lockdown inogona kuvepo kwenguva yakareba bazi ravo riri mushishi kutaura nebazi rezvemari kuti rubatsiro urwu rupiwe kuvanhu. No media source currently available
Sure, here's a headline for the given text - Nyika Inovharwa kweMazuva Makumi Matatu Ichirwisa Covid-19